kardosdrur/scandi-wiki huggingface dataset:
Ottokars scepter

Ottokars scepter (tidligere titel Kong Ottokars scepter, fransk originaltitel Le sceptre d'Ottokar) er det ottende hæfte i tegneserien om Tintins oplevelser. Det er tegnet af den belgiske tegneserietegner Hergé og blev udgivet i 1939.

Det var Hergés intention, at det skulle være en satirisk kritik af Nazi-Tysklands ekspansionspolitik, navnlig annekteringen af Østrig i marts 1938 (kaldet Anschluss). Historien handler om den unge belgiske reporter Tintin og hans hund Terry, som rejser til den fiktive Balkanstat Syldavien, hvor de forsøger at stoppe et komplot om at tage magten fra kongen. I albummet møder Tintin Bianca Castafiore for første gang. Ligeledes introduceres landet Bordurien, som senere spiller en vigtig rolle i Tournesolmysteriet.

Nogle franske udgaver 
1938-1939: Tintin en Syldavie, fortsat serie i Le Petit Vingtième nr. 31, 4. august 1938 – nr. 32, 10. august 1939. 106 tegneseriesider i sort-hvid.
1939-1940: Tintin et Milou en Syldavie, fortsat serie i Cœurs Vaillants nr. 20, 14. maj 1939 – nr. 21, 26. mai 1940.
 1939: Les aventures de Tintin – Le sceptre d'Ottokar, album fra Casterman  i sort-hvid.
 1947: Les Aventures de Tintin – Le sceptre d'Ottokar, farvealbum fra Casterman. 62 tegneseriesider.

Danske udgaver 
Føljetoner
 1953-1955: Kong Ottokars scepter. Fortsat serie i Kong Kylie nr. 44, fredag 30. oktober 1953 – nr. 11, fredag 11. marts 1955.
 1960: Kong Ottokar's scepter. Fortsat serie i Politiken nr. 197, lørdag 16. april 1960 – nr. 340, torsdag 8. september 1960.
 1972-1973: Kong Ottokars scepter. Fortsat serie i Politiken nr. 231, søndag 21. maj 1972 – nr. 278, søndag 12. august 1973 .
 1985-1986: Kong Ottokars scepter. Fortsat serie i Århus Stiftstidende søndag 1. september 1985 – søndag 12. oktober 1986.
 1996-1997: Kong Ottokars scepter. Fortsat serie i Århus Stiftstidende søndag 24. marts 1996 – søndag 25. maj 1997.

Album
 1960: Tintins oplevelser nr. 2 (gammel standardudgave). Kong Ottokars scepter. Illustrationsforlaget. Fra 3. oplag, 1971, . Fra 9. oplag, 1986, tekstet af Erik Mosegård Jensen.
 2006: Tintins oplevelser (retroudgave). Ottokars scepter. 2. udgave. Carlsen Comics, . Fra 2. oplag, 2014, Cobolt, .
 2007: Tintins oplevelser nr. 8. Ottokars scepter. Carlsen minicomics, .
 2011: Tintins oplevelser (ny standardudgave). Ottokars scepter. Cobolt, .
 2018: Reporteren Tintins oplevelser (fundamentalistisk retroudgave). Ottokars scepter. 106 tegneseriesider i sort-hvid, totalt 116 sider, indbundet. 5. udgave. Cobolt, .

Referencer 

Tintin-album
Litteratur i 1939
Elefantbar

Elefantbar er en årligt tilbagevendende fredagsbar, arrangeret af Arkitektskolen Aarhus' festforening Arkibal. Ligesom Kapsejlads på Aarhus Universitet, er Elefantbar en årligt tilbagevendende festlig begivenhed i Aarhus, for byens studerende. 

Elefantbar blev stiftet 9. november 1990 på Afdeling M, Nørreport 20. Ideen udsprang af teorien om ”less is more". Det eneste der kunne købes i baren, hvor der kun blev spillet rockmusik, var elefantøl og filterløse cigaretter.  Baren har siden da vokset sig større og større. Da skolens egne lokaler blev for små rykkede Elefantbar til Ridehuset,og i 2013 flyttede den til Train. I 2013 havde Elefantbar 2400 besøgende, 2014 opførte Arkibal den største DJ-pult i spillestedet Trains historie. 

Da DR P3s radioprogram Gandhi i november 2014 afholdte GANDHI Awalk, en fredsparade i Aarhus, bidrog Arkibal med en 1:1 elefant efter P3s eget ønske.

Fodnoter 

Arkitektskolen Aarhus
Festdage
Kultur i Aarhus
Wanderlust (The Weeknd sang)

"Wanderlust" er en sang af den canadiske PBR&B musiker The Weeknd fra sit debutalbum Kiss Land (2013). Sangen, som er produceret af The Weeknd, DannyBoyStyles og Quenneville, indeholder prøver af "Precious Little Diamond" af den hollandske discogruppe Fox the Fox, og blev udgivet som den sjette single fra albummet den 31. marts 2014. Et remix af "Wanderlust" af Pharrell Williams vises også som et bonustrack på iTunes-udgaven af Kiss Land.

Trackliste 
Digital download
 "Wanderlust"  – 6:36
 "Wanderlust"  – 3:45
 "Wanderlust"  – 3:16

Digital download (remix)
 "Wanderlust"  – 5:05

Udgivelseshistorie

References 

Sange af The Weeknd
Sange fra 2013
Singler fra 2014
Pieter Jelles Troelstra

Pieter Jelles Troelstra (født 20. april 1860, Leeuwarden, død 12. maj 1930, Haag) var en hollandsk politiker i den socialistiske arbejderbevægelse. Han er mest husket for sin kamp for den almindelige valgret og hans mislykkedes opfordring til revolution i slutningen af 1. verdenskrig. Fra 1888 indtil 1904, var Troelstra gift med Sjoukje bokma de Boer, som var en velkendt børnebogsforfatter under pseudonymet Nynke van Hichtum.

Referencer 

Politikere fra Nederlandene
Socialister fra Holland
She Wolf (Falling to Pieces)

She Wolf (Falling to Pieces) er en sang udført af den franske DJ og musikproducer David Guetta, og byder på vokal fra den australske musiker Sia. Det blev udgivet som single fra genudgivelsen af Nothing But the Beat, Nothing But the Beat 2.0, og stemmer overens som albummets syvende Single samletset. Det blev udgivet via digital download den 21. august 2012.

Baggrund 
Forud for den officielle udgivelse den 21. august 2012, blev en EP af remixet af sporet, og byder på bidrag fra Michael Calingham og Sandro Silva, blev stillet til rådighed for en kortere tid, udelukkende via Beatport, den 7. august 2012. Den officielle udgivelse var efterfølgende den 21. august 2012, før sporet blev udsendt i form af CD single og 12" vinyl i Tyskland den 24. august 2012. Singlen blev udgivet i Storbritannien den 10. september 2012, på datoen for albummets udgivelse. Det toppede som #8 på UK Singles Chart. Selv om denne sang undlod at komme på den amerikanske Billboard Hot 100, toppede den Billboard Hot Dance Club Songs hitlisten, hvilket gør den til Guettas syvende nummer et på hitlisten.

Track listing 
 Digital download
 "She Wolf (Falling to Pieces)" – 3:30

 Digital download – EP
 "She Wolf (Falling to Pieces)" (Michael Calfan Remix) – 6:00
 "She Wolf (Falling to Pieces)" (Sandro Silva Remix) – 4:47
 "She Wolf (Falling to Pieces)" (Extended Mix) – 4:59

 CD single
 "She Wolf (Falling to Pieces)" (Michael Calfan Remix) – 6:00
 "She Wolf (Falling to Pieces)" (Sandro Silva Remix) – 4:47
 "She Wolf (Falling to Pieces)" (extended mix) – 4:59
 "She Wolf (Falling to Pieces)" (album version) – 3:42

 German 12" vinyl 
 "She Wolf (Falling to Pieces)" (Michael Calfan Remix) – 6:00
 "She Wolf (Falling to Pieces)" (extended mix) – 4:59
 "She Wolf (Falling to Pieces)" (Sandro Silva Remix) – 4:47

Referencer 

Singler fra 2012
Sange af David Guetta
Sange af Sia Furler
Geordie

Geordie var et britisk rockband fra Newcastle upon Tyne, som blev stiftet af Brian Johnson, sanger i AC/DC. Det var hovedsageligt aktivt i 1970'erne
De huskes for et rimelig stort hit i 1973, All because of you.

Musikgrupper fra England
Etableret i 1972
Ansiktsburk

Ansiktsburk   en musikvideo, som blev kendt år 2000. Den ledsager en af Azar Habibs sange, men er i videoen forsynet med svensk tekst. Videoen blev kendt gennem Internettet, hvor den blev et hit på YouTube. Teksten var ikke en oversættelse, men bestod af svenske ord som fonetisk mindede om det, der blev sunget på arabisk. Den blev efterfulgt af en anden sang af Azar Habib Hatten är din, der ligeledes blev populær. 

Sange fra Sverige
Hatten är din

Hatten er din, også kaldet Hatten, er en svensk, animeret, humoristisk musikvideo, et af flere såkaldte Turkhits fra år 2000. Den efterfulgte Ansiktsburk skrevet af samme kunstner. Videoen blev kendt gennem Internettet, hvor den blev et stort hit på YouTube.

Videoen er udført som Macromedia Flash af Martin Holmström til tonerne af den libanesiske musiker Azar Habibs sang Miin Ma Kenti/Habbaytek (Jag älskade dig eller Jag förälskade mig i dig) fra albummet Ya Malaki, indspillet i 1981. Seksten år senere bemærkede Patrik Nyberg, Johan Gröndahl og Pet Bagge, at teksten lød som svensk og offentliggjorde en mp3-fil og en tekstfil på deres website med et bud på deres ”undersættelse”.

Martin Holmström fandt ideen morsom og besluttede at skabe en ‘’flash video’’ baseret på sangen. Den svenske tekst er skrevet, således at den fonetisk ligner den arabiske originaltekst. Den blev lagt op på YouTube og er blevet set af millioner hele verden rundt.

I Sverige opnåede sangen nærmest kultstatus og var i mange år et fast indslag ved ungdomsfester.

Referencer 

Sange fra Sverige
Sange fra 1984
Flynder Å

Flynder Å er en omkring 30 km  lang å der løber i Vestjylland. Den har sit udspring ved landsbyen Fabjerg omkring 5 km sydøst for Lemvig, og løber først mod øst, før den svinger mod syd og senere sydvest, ned til det nordvestlige hjørne af  Klosterhede Plantage og fortsætter mod syd og danner adskillelsen mellem denne og Kronhede Plantage. Syd for plantagerne passerer den Flynder Kirke, og fortsætter mod syd til Bækmarksbro, hvor Drideå løber ud fra nordøst. Herfra svinger Flynder Å mod vest og via Tangsø og Indfjorden munder den ud i  Bøvling Fjord, der er den nordlige del af Nissum Fjord, der har forbindelse med Vesterhavet ved Thorsminde.

Flynder Å er kendt for den første udsætning af bævere i Danmark 1999, en bestand der nu har spredt sig i området. Der blev udsat 18 bævere i 1999, og i 2013 var bestanden vokset til 185 individer. 

Den nederste del af åen, fra Bækmarksbro og mod vest,  ligger i Natura 2000-område nr. 65 Nissum Fjord, og i plantagerne ligger 
Natura 2000-område nr. 224 Flynder Å og heder i Klosterhede Plantage

Eksterne kilder/henvisninger 

Vandløb i Danmark
Lokaliteter i Lemvig Kommune
Bent Rej

Bent Rej (født 1940, død 14. januar 2016) var en dansk fotograf.

Rej er blandt de fotografer, der har været tættest på The Rolling Stones. I 1965 og 1966 fotograferede han dem i deres hjem i London som den første og eneste.

Hans værker er blandt billederne i fotobogen The Rolling Stones, der i 2014 udkom på det tyske forlag Taschen. Bogen dokumenterer bandets 52-årige historie.

Referencer

Eksterne henvisninger 
 Bent Rej og Søren Solkær – TRAPHOLT

Fotografer fra Danmark
Azar Habib

Azar Habib, عازار حبيب, født 28. november 1945, i Libanon, død 15. november 2007, var en libanesisk musiker, sanger og sangskriver. Habib er mest kendt for sine kærlighedssange og for at blande traditionel arabisk musik med moderne popmusik.

I året 2000 fik Azar Habib et uventet gennembrud og kultstatus i Sverige med sangene am tekbar el farha og habbaytek, under de forsvenskede titler Ansiktsburk og Hatten är din. Begge disse blev også populære i store dele af Vesteuropa gennem YouTube. 

Azar Habib døde af et hjerteanfald den 15. november 2007. 

Sangere fra Libanon
Komponister fra Libanon
Eliteserien i ishockey 1991-92

Eliteserien i ishockey 1991-92 var den 32. sæson af den bedste danske række i ishockey og den syvende sæson under navnet Eliteserien. Det var samtidig turneringen om det 35. DM i ishockey arrangeret af Dansk Ishockey Union. Turneringen havde deltagelse af otte hold, som først spillede et grundspil i form af en firdobbelt-turnering alle-mod-alle. Derefter gik de fire bedste hold videre til slutspillet om DM-medaljer, der blev afviklet som en cupturnering. 

Mesterskabet blev vundet af Herning Ishockey Klub, som dermed vandt DM-titlen for anden sæson i træk og femte gang i alt. Midtjyderne vandt grundspillet med syv points forspring til AaB, og holdet gik derefter for anden sæson i træk ubesejret gennem slutspillet, idet både Rødovre SIK i semifinalen og Esbjerg IK i finalen blev besejret med 3-0 i kampe. Bronzemedaljerne gik til Rødovre SIK, som i bronzekampen vandt over AaB med 2-0 i kampe.

Resultater og stillinger

Grundspil 

De otte hold spillede en firdobbelt-turnering alle-mod-alle, hvilket gav 28 kampe til hvert hold. De fire bedste hold gik videre til slutspillet om medaljer.

Holdet, der sluttede på 8.-pladsen, Herlev IK, spillede sammen med nr. 3 og 4 fra 1. division i kvalifikationsspillet en dobbeltturnering om den sidste plads i Eliteserien i den efterfølgende sæson. I dette kvalifikationsspil lykkedes det ikke for Herlev IK at bevare sin eliteseriestatus og rykkede derfor ned i 1. division efter 10 sæsoner i træk i  Eliteserien.

Slutspil 

Slutspillet om medaljerne havde deltagelse af de fire bedst placerede hold i grundspillet: de forsvarende danmarksmestre fra Herning IK, AaB, Esbjerg IK og Rødovre SIK. De fire hold blev parret i to semifinaler, således at vinderen af grundspillet, Herning IK i den ene spillede mod grundspillets nr. 4, Rødovre SIK, mens nr. 2 og 3, AaB og Esbjerg IK, mødtes i den anden. Begge semifinaler blev som noget nyt spillet bedst af fem kampe, og vinderne af de to semifinaler gik videre til finalen om guld- og sølvmedaljer, der ligeledes blev spillet bedst af fem kampe, mens taberne spillede videre om bronzemedaljerne i en serie bedst af tre kampe.

Semifinaler 

Semifinalerne blev afgjort bedst af fem kampe, og de to vindere, Herning IK og Esbjerg IK gik videre til finalen om Danmarksmesterskabet, mens de to tabere gik videre til bronzekampen.

Bronzekamp 

Bronzekampen havde deltagelse af de to tabende semifinalister og blev spillet bedst af tre kampe.

Finale 

Mesterskabsfinalen havde deltagelse af de to vindere af semifinalerne og blev spillet bedst af tre kampe.

Kilder / eksterne henvisninger 
 Michael Søvsø: Fra pionerånd til verdensklasse – Danmarks Ishockey Union i 60 år (2009)
 Michael Søvsø, Per Jessen: Vojens på isen – en krønike om et ishockeyhold (2008)
 EliteProspects - DENMARK TEAM STANDINGS 1991-1992  
 EliteProspects - 1991-1992 Denmark PLAYER STATS  
 EliteProspects - Danish League Player of the Year  
 Politiken, 17. februar - 8. marts 1992.

Noter 

1991-92
Sæsoner i Superisligaen
Ishockey i 1991
Ishockey i 1992
Raksha Bandhan

Raksha bandhan er en hinduisk markering af båndene mellem bror og søster. Markeringen anvendes også til at fejre søskende-lignende relationer mellem fjernere familiemedlemmer, eller mellem personer, der ikke er biologisk beslægtede. Markeringen sker med fuldmåne i måneden sjravana i hinduåret.

Udøvelse 
Dagen bliver markeret ved, at piger binder en rakhi, et armbånd om håndleddet til en bror (eller en person, der er en broderlig relation til). Armbåndet er et symbol på beskyttelse og i forbinelse med at armbåndet bindes om håndledet, kan pigen udføre et ritual og sige et mantra.

Eksterne links 
 The Thread of Love, about.com 

Hinduisme
Højtider
Søskende
Clive Cussler

Clive Cussler (født 15. juli 1931 i Aurora, Illinois, død 24. februar 2020) var en amerikansk forfatter, der skrev en lang række spændings- og actionromaner, der er blevet bestsellere. Han voksede op i Alhambra i California. Han læste ved Pasadena City College i to år. Da Koreakrigen brød ud, gjorde han tjeneste som flymekaniker og flytekniker i US Air Force. Efter militærtjenesten arbejdede han som tekstforfatter og kreativ direktør i reklamebranchen. Da han var i reklamebranchen skrev og producerede han bl.a. radio- og TV-reklamer, hvoraf nogle blev belønnet med priser, herunder ved Cannes Lions International Advertising Festival.

Cussler var endvidere marinearkæolog/skattejæger, eventyrer og veteranbilsamler – på samme måde som Cusslers boghelt Dirk Pitt. Handlingen i Cussler romaner er ofte baseret på en umulig konspirationsteori blandet med dykning, smukke kvinder, indflydelsesrige mænd og en hel del skydevåben. I bøgerne om Dirk Pitt dukker Clive Cussler altid selv op i en lille rolle, for eksempel som tjener på en café, skattejæger i ørkenen eller som konkurrent i et veteranbilløb. Cussler har også grundlagt organisationen National Underwater Marine Agency (NUMA), der også optræder i bøgerne. NUMA leder efter skatte og gamle vrag under vand.

Dirk Pitt 
Dirk Pitt er navnet på Cusslers romanhelt. Han fremstår som en litterær blanding af MacGyver og James Bond.
Han bliver beskrevet som en høj mand med mørkt bølget hår og grønne øjne, der kan være skræmmende og forførende efter behov. Hans bedste ven og partner er Al Giordino. Dirk Pitt har to børn, tvillingene Dirk og Summer.
Navnet Dirk Pitt er inspireret af navnet på Cusslers søn, Dirk Cussler.

Bøger 
Flere af Cusslers bøger er oversat til dansk, herunder:

 Skeletkysten
 Det genfundne Atlantis
 Jagten
 Cerberus
 Den gyldne Buddha
 Khans skat
 Sort vind
 Den trojanske odyssé
 Blåt guld
 Pestskibet

Filmatiseringer 
 Første forsøg på at filmatisere en af Cusslers bøger (Raise The Titanic!, (1980)) var en fiasko.

 Paramount Pictures udgav i 2005 Sahara med Matthew McConaughey som Dirk Pitt, Steve Zahn som Al Giordino, William H. Macy som Admiral Sandecker og Penélope Cruz som Eva Rojas. Filmen blev ikke en succes, hvilket ifølge Cussler skyldtes, at filmatiseringen ikke havde været tro mod bogen. Allerede før filmen var færdig lå Cussler og Crusader Entertainment (filmens producent) i retssag om filmen og dens forhold til bogen.

Noter

Eksterne links 
 NUMAs hjemmeside

Forfattere fra USA
Personer fra Illinois
Personer fra Californien
Bad Lauterberg

Bad Lauterberg er en by og kommune i det centrale Tyskland med knap 10.700 indbyggere (2013), beliggende i den sydvestlige ende af Harzen under Landkreis Göttingen. Denne landkreis ligger i delstaten Niedersachsen.

Geografi 
Bad Lauterberg er beliggende ved de sydlige udløbere af Oberharz og er omgivet af bjergene i Naturpark Harz. Bjerget Stöberhai (i det kommunefri område Harz) når en højde på 720 moh. Området er dækket med blandet skov. Nord for centrum ligger det 536 meter høje Kummelberg og det 430 meter høje Hausberg. Mod vest findes Heibeeksköpfe (465,2 moh.) og øst for byen Scholben (575,1 moh.).

Bad Lauterberg ligger omkring 40 km fra Göttingen og knap 72 km (luftlinje) fra Braunschweig. Den er desuden beliggende 296 moh. ved floden Oder, som i byområdet munder ud i Lutter. Nordøst for byen ligger den opstemmede sø Odertalsperre, mod syd Wiesenbeker Teich, et andet reservoir i  .

Nabokommuner 
Bad Lauterberg grænser mod vest op til Herzberg am Harz, mod nord til Sankt Andreasberg, mod nordøst til Braunlage og mod sydøst til Bad Sachsa.

Inddeling 

Ved områdereformen 1. juli 1972 blev Bad Lauterberg lagt sammen med de tidligere selvstændige kommuner :
 Bad Lauterberg (ud over selve byen, kommunedelene Aue og Odertal)
 Barbis (med kommunedelene Oderfeld, Altbarbis og Königshagen)
 Bartolfelde
 Osterhagen

Eksterne kilder/henvisninger 

 Kommunens websted
 

Kommuner i Niedersachsen
Byer i Kreis Göttingen
Folkeafstemningen om brændevinsforbud i Sverige 1922

Folkeafstemningen om brændevinsforbud i Sverige blev gennemført den 27. august 1922. Resultatet blev meget lige og der var en lavere valgdeltagelse end ventet (55,1%. af de stemmeberettigede). 49 procent stemte for og 51 procent mod «indførelse af fuldstændigt rusmiddelsforbud».

Konsekvenser 
Afholdsbevægelsen ændrede strategi efter afstemningen og arbejdede i stedet for forbud mere på informationskampagner.

I Umeå blev det i 1923 forsøgt at indfør et næsten totalforbud med høje aldersgrænser, mange restauranter fik sine bevillinger inddraget og der kom indføring af rationer. Politiet protesterede og forsøget blev afbrudt.

Liberala samlingspartiet blev delt i to partier i 1924, hvilket blandt andet skyldes uenighed i spørgsmålet om forbud.

Resultatet førte til at Sverige undgik forbudstiden, men også til at man indførte systemet med motbok for hele landet; en ordning som varede frem til 1955.

Se også 
 Folkeafstemningen om brændevinsforbud i Norge, 1919
 Islands afstemning om alkoholforbud 1908
 Islands afstemning om alkoholforbud 1933

Kilder 

1922
Folkeafstemninger om alkoholpolitik
Sverige
Bykirken i Favrskov

Bykirken i Favrskov er en valgmenighed i Aarhus Stift, og er hjemmehørende i Hinnerup, Favrskov Kommune. Valgmenigheder blev godkendt i oktober 2013.

Valgmenighedspræsten er Rasmus Kiilerich Breindahl, som afholder gudstjeneste på Storegade 10 i Hinnerup.

Referencer 

Kirker i Favrskov Kommune
Valgmenigheder
I'm Your Betty

I'm Your Betty er en EP fra den canadiske singer-songwriter Daniel Powter. Det var Powters debut, og den blev udgivet i år 2000.

Spor 
 "More Than I"
 "Condition"
 "Guys Unknown"
 "Negative Fashion"
 "Legs Hang Down"
 "Still Nothing"
 "Breeding the Highway"
 "Who's Getting Through to You"
 "Ellis Dee"
 "I'm Your Betty"

Album fra 2000
Album fra Canada
Bad Sachsa

Bad Sachsa er en by og kommune i det centrale Tyskland med knap 7.400 indbyggere (2013), beliggende i den sydvestlige ende af Harzen under Landkreis Göttingen. Denne landkreis ligger i delstaten Niedersachsen. Bad Sachsa er statsanerkendt kurby og har i sin bykerne en historisk kurpark ved Hindenburgstraße kaldet Vitalpark, der bl.a. indeholder en musikpavillon, en kuranstalt og to muséer. I parken findes også en kunstigt anlagt sø, Schmelzteich.

Geografi 
Kommunen gennemløbes af vandløbet Uffe. Højeste punkt er det 659 meter høje Ravensberg , der ligger omkring 5,5 km nordvest for selve bycenteret.

Kommunen rummer (ud over selve Bad Sachsa) landsbyerne: 

Neuhof
Steina
Tettenborn

Eksterne kilder/henvisninger 

 Kommunens websted 

Byer i Niedersachsen
Byer i Kreis Göttingen
Kommuner i Niedersachsen
Islands afstemning om alkoholforbud 1933

Islands afstemning om alkoholforbud 1933 var en folkeafstemning den 21. oktober 1933 om alkoholforbud, efter at landet indførte forbuddet i 1908.

Forbuddet blev afskaffet, med 57,7% af stemmene.

Resultat

Referencer 

Folkeafstemninger om alkoholpolitik
Alkoholforbud 1933
Folkeafstemninger i 1933
Islands afstemning om alkoholforbud 1908

Islands afstemning om alkoholforbud 1908 var en folkeafstemning om alkoholforbud. Dette var den første folkeafstemningen som blev afholdt på Island.

60,1% stemte for alkoholforbud, mens 39,9% stemte imod.

Folkeafstemninger om alkoholpolitik
Alkoholforbud 1908
Folkeafstemninger i 1908
Bernardo Rezende

Bernardo Rocha de Rezende (bedre kendt som Bernardinho, født 25. marts 1959 i Rio de Janeiro) en tidligere brasiliansk volleyballspiller og i dag -træner.

Karriere 
Bernardo Rezende startede sin volleyballkarriere i 1979 og spillede frem til 1985. Han vandt blandt andet sølv med Brasilien ved de olympiske lege 1984 i Los Angeles, men han har vundet langt flere medaljer som træner. Bernardo Rezende blev landsholdstræner for Brasilien i 2001, og i den periode blev det blandt andet til sølv ved OL i 2008 og 2012 samt guld på hjemmebane i Rio de Janeiro i 2016. I samme periode vandt han og det brasilianske volleyballlandshold VM-guld i 2007 og 2019 i Japan.

Privatliv 
Bernardo Rezende har været gift ad flere omgange. Først var han gift med den tidligere brasilianske volleyballspiller Vera Mossa, som blandt andet repræsenterede Brasilien ved OL 1988 i Seoul. De to fik sønnen Bruno Rezende, kaldet Bruninho, der også er blevet professionel volleyballspiller. Faktisk var Bernardo Rezende landsholdstræner for sønnen Bruninho, og sammen vandt de blandt andet guld ved OL 2016 i Rio. Bernardo blev senere gift igen med den tidligere brasilianske landsholdspiller for damelandsholdet i volleyball Fernanda Venturini i 1999. Det ægteskab ophørte i 2020.

Kilder 

Personer fra Rio de Janeiro
Volleyballspillere
Deltagere ved sommer-OL 1980
Deltagere ved sommer-OL 1984
Olympiske sølvmedaljevindere fra Brasilien
Teknoseksuel

Teknoseksuel er en person, der ønsker at dyrke sex med en Androide.

Ordet er en sammentrækning af teknologi og seksuel.

I filmen A.I. fra 2001 optræder androiden Gigolo Joe, spillet af Jude Law, som er blevet det første teknosexsymbol.

Se også
 Actroid
 Geminoid

Eksterne henvisninger
 

Robotter
Seksualitet
Teknologi